NaiveNeuron/SloPal huggingface dataset:
Šeliga, Juraj, poslanec NR SR (2021-12-02):
Ďakujem veľmi pekne, pán generálny prokurátor. Ja začnem v tej doplňujúcej otázke tým, čo vy ste vlastne povedali na záver, že to, tá miera latencie alebo toho, že nepoznáme, že sa takáto trestná činnosť deje, je naozaj veľmi vysoká. Ja som presvedčený o tom, že ani tam nebola mierená tá otázka, že Generálna prokuratúra a vôbec prokuratúra na Slovensku stíha tieto trestné činy v momente, keď sa im dostanú na stôl, ak to povieme takto laicky. Ale mieril som skôr tam, lebo práve to, že táto trestná činnosť nie je oznámená, že v spoločnosti sa veľa o tom nehovorí, že či Generálna prokuratúra alebo koniec koncov aj vy, keďže sám aj komunikujete s médiami, aj používate sociálne siete, či nepripravujete nejaký program, kampaň, alebo neviem, ako to mám nazvať, jednoducho povedať tým ženám a deťom, ktoré sú týrané, že proste to nie je v poriadku, nebojte sa, oznámte to štátu. Ja som sa rovnako pýtal aj tú otázku ministra vnútra, o tom bude odpovedať ďalej, ale toto sa mi zdá ako kľúčové, lebo ja naozaj nemám pochybnosti o tom, že vy robíte všetko, čo viete, keď to máte na stole. Ale mám pocit a podľa mňa iste mi v tom dáte za pravdu, my máme problém v tom, že na ten stôl sa to nedostáva, že je to v tých panelákoch, že tí susedia sú ticho a nevšímajú si to, že na tých dedinách otáčajú všetci hlavy na druhú stranu, len aby to nevideli. Čo s týmto vieme urobiť, resp. aj vy v rámci zákonných možností ako inštitúcia, s týmto vieme urobiť, pretože to proste je hanba, že máme takú vysokú mieru domáceho násilia a štát k tomu pristupuje, ako pristupuje. Ďakujem pekne.
Viskupič, Jozef, poslanec NR SR (2014-11-08):
Ja musím povedať, že well done, Martin, myslím si, že týmto veciam by si sa mal venovať aj častejšie v tých prejavoch. Pretože pomenovať ten reálny stav, okrem oportunistických neonormalizátorov by sme sa mali snažiť pomenovať ten stav spoločnosti, ktorý je. Niekto to pomenováva ako stav, ten noenormalizačný, ako konsolidačný. Lebo my zažívame v mnohých oblastiach takzvaný proces konsolidácie. Ten posledný brutálny proces konsolidácie nášho mediálneho sveta je jedným z prejavov toho, akým spôsobom sa uberá vedenie politiky a spoločenského života pod vedením takzvaného pragmatického cynizmu. Kedy, áno, prvky oportunistických cynikov a neonormalizátorov vsúvajú do celého politického diskurzu iba možný úžitok. Úžitok finančný, o tom sa bavíme na celej schôdzi, to sú korupčné praktiky, úžitok vplyvový, pretože je treba využiť všetky mechanizmy na získanie vplyvu a moci. No a táto, neviem, aká reflexia príde, tá filozofická, politologická a kto nazve tú dobu, ale je čas, aby sme zaoberali tým, že naozaj treba pomenovávať veci pravými menami. A ideologických neokomunistov si budeme vážiť omnoho viacej pri kaviarenských dišputách, lebo tam oni začínajú a končia, ako týchto ľudí, ktorí reálne ovplyvňujú životy ľudí v celej krajine a pracujú... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-02-07):
Pán poslanec Mazurek.
Brocka, Július, poslanec NR SR (2011-07-12):
Dajte hlasovať o bode 8 so stanoviskom gestorského výboru neschváliť.
Dostál, Ondrej, poslanec NR SR (2010-10-19):
Vážená pani ministerka, vážený pán predseda, vážené kolegyne, vážení kolegovia, Ústavnoprávny výbor Národnej rady Slovenskej republiky ma uznesením z 29. septembra 2010 určil za spravodajcu k vládnemu návrhu zákona, ktorým sa dopĺňa zákon č. 40/1964 Zb. Občiansky zákonník v znení neskorších predpisov, a ktorým sa menia a dopĺňajú niektoré zákony. Podľa § 73 ods. 1 zákona Národnej rady o rokovacom poriadku v znení neskorších predpisov podávam v prvom čítaní spravodajskú informáciu. Vládny návrh zákona bol doručený poslancom v zákonom ustanovenej 15-dňovej lehote pred schôdzou Národnej rady. Návrh je iniciovaný programovým vyhlásením vlády. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia vládneho návrhu je zrejmý účel navrhovanej úpravy. Z obsahu a formulácií ustanovení je zrejmé, že návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná. Predkladaný návrh zákona podľa doložky vplyvov zakladá pozitívne vplyvy na rozpočet verejnej správy, podnikateľské prostredie a informatizáciu spoločnosti. Nevyvoláva sociálne vplyvy ani vplyvy na životné prostredie. Pripojená doložka zlučiteľnosti návrhu právneho predpisu s právom Európskych spoločenstiev a právom Európskej únie spĺňa náležitosti určené v legislatívnych pravidlách. Vyplýva z nej, že problematika návrhu právneho predpisu nie je upravená v práve Európskej únie. Osobitná časť dôvodovej správy obsahuje odôvodnenia ustanovení navrhovaného zákona. Návrh zákona bol vypracovaný predovšetkým s cieľom zaviesť pravidlá, ktoré zabezpečia transparentné a hospodárne nakladanie s verejnými financiami a verejným majetkom. Vychádzajúc z oprávnení spravodajcu odporúčam, aby sa Národná rada uzniesla podľa § 73 ods. 3 písm. c) rokovacieho poriadku o tom, že po rozprave odporučí vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 24. septembra 2010 navrhujem, aby vládny návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Ústavnoprávny výbor Národnej rady a odporúčam, aby výbory predmetný vládny návrh zákona prerokovali v druhom čítaní do 24. novembra 2010 a gestorský do 26. novembra 2010. Pán predseda, otvorte, prosím, rozpravu.
Hlina, Alojz, poslanec NR SR (2013-06-27):
Určite chcem, ale chcem... (Prerušenie vystúpenia predsedajúcim.)
Mazurek, Milan, poslanec NR SR (2017-01-31):
Pán poslanec Budaj, ja osobne skromne si myslím, že výroky typu „ste islamofóbny, šírite islamofóbiu“ vychádzajú len z jednej jedinej veci, z absolútnej, vašej absolútnej neznalosti ideológie, o ktorej tu chcete prednášať. Ja neviem, ako môžete ľudí, ktorí nechcú, aby ste mohli doma bičovať svoju ženu, ktorí nechcú, aby nemohla chodiť von bez toho, aby bola celá zahalená, nazvať ľuďmi, ktorí majú nejakú fóbiu. Viete, ľudia, ktorí sa stavajú proti islamizácii Európy, to nie sú ľudia, ktorí majú nejakú fóbiu, sú to ľudia so zdravým rozumom, sú to hrdí kresťania, vlastenci, ktorí nechcú, aby ich štát dopadol rovnako ako napríklad Líbya. Ďakujem.
Hrnčiar, Andrej, podpredseda NR SR (2017-02-02):
Nech sa páči, pán minister.
Bugár, Béla, podpredseda NR SR (2018-06-20):
Na vystúpenie pána poslanca s faktickými poznámkami jediný pán poslanec Šuca. Nech sa páči.
K. Tóthová, poslankyňa: (2007-07-03):
A, pán poslanec, ako vy máte odvahu uviesť to, čo ste za tým pultom hovorili, keď vy ste boli ministrom školstva vo vláde, ktorá navrhovala spoplatniť denné aj diaľkové štúdium. To je predsa niečo, čo človek, ktorý si stojí za svojimi názormi, nemôže urobiť. Kroky, ktoré ste urobili a pripustili ste vo vysokom školstve, boli veľmi negatívne a podľa môjho názoru ste boli jeden z najneschopnejších ministrov školstva (potlesk) od vzniku Slovenskej republiky. A pokiaľ ste chceli amputovať otázku skrytej privatizácie tomuto legislatívnemu návrhu, no, pán poslanec, to skutočne môže niekomu napadnúť len v stave, keď nie je úplne, nechcem povedať čo, ale v stave, keď nevníma skutočnosti také, aké sú. Predsa niečo takéto povedať bez argumentov len preto, aby ste povedali niečo negatívne o tomto legislatívnom návrhu je nekorektné, pán minister, exminister. Ďakujem za pozornosť.
Budaj, Ján, poslanec NR SR (2016-10-26):
Ďakujem pekne. Pán poslanec Kresák ilustroval, že predkladatelia zákona naozaj sledovali politiku a nevšimli si vecné nedostatky. Napokon aj opozícia tu, osobitne poslanec Viskupič celé veľké, veľký časový priestor venoval upozorneniam na vecné chyby v rokovacom poriadku, ale tie predkladatelia neriešili. Preto musel pán poslanec Kresák na jednu takúto chybu upozorniť. No a chcem mu pripomenúť, že napriek tomu, že jeho pozmeňovák je absolútne racionálny a viem si predstaviť, že vyvolá podporu poslancov, nič to nemení na podstate, že návrh, ktorý tu predložili poslanci, je diskriminačný. Za druhé, že návrh oslabuje práva poslanca a zvyšuje možnosť o právach poslanca hlasovať väčšinou. Za tretie, že ide o obmedzenie prejavu, slobodného prejavu poslanca, čo súvisí so slobodným uplatňovaním mandátu a toto je, netvrdím, že sa to nedá upraviť, ale keďže to súvisí so samotnou ústavnou podstatou pôsobenia poslanca, má to byť predmetom konsenzu, a nie diktátu. Takisto sa pán poslanec nevenoval ani tomu, že zákaz vizuálnych pomôcok alebo zákaz zaznamenávania priebehu rokovania je absurdný, je z iného storočia a naznačuje nedemokratický úmysel, utajovací úmysel predkladateľa. Toto sú významné nedostatky tej predlohy, ktoré do istej miery sa predkladatelia snažia vylepšovať dodatočnými úpravami... (Prerušenie vystúpenia časomerom.)
Hraško, Igor, poslanec NR SR (2013-03-13):
Ďakujem pekne, pani predsedajúca. Daniel, ďakujem ti pekne za tvoj pozmeňovák aj za jeho vysvetlenie. Som pod ním podpísaný aj ja, pretože takisto si myslím, že tie návrhy sú dobré a mne tam hlavne chýbala kvôli štatistike možno taká, alebo teda chýbal mi údaj nielen o výške a účele poskytnutej dotácie, ale aj o požadovanej výške dotácie. Ja si robím už dlhé roky také štatistiky v rámci grantového systému, pretože sa mi mnohokrát nepáčili podporené projekty, ale hlavne ich výšky. V grantovom systéme ministerstva kultúry je strašne veľké množstvo žiadostí a veľa žiadostí aj podporených, alebo teda projektov, ale, žiaľ, veľmi malými sumami, čo som z pohľadu mňa ako zainteresovaného človeka, ktorý v minulosti podával nejaké žiadosti na schválenie projektov, tak sa dostávali vyslovene smeti a realizácia projektu, ktorý skutočne bol zmysluplný, tak nebola uskutočniteľná. Takže z tohto pohľadu si myslím, že je dôležité aj zverejňovať požadované sumy jednotlivých programov. Takisto podporujem možnosť rekonštrukcie hradov a zrúcanín, takže vítam aj túto iniciatívu, čo je veľmi dobrá. Preto, ak bude podporený návrh pozmeňovací pána Krajcera, som takisto ochotný podporiť aj tento zákon. Ďakujem.
Čepček, Martin, poslanec NR SR (2021-10-06):
Ďakujem. Andrej, povedal si, že nie si katolíkom, ale ak si dobre pamätám, ak som si všimol, tak na pápeža si bol, dokonca si sa fotil aj pred oltárom, takže ty si vyberáš iba tie postoje pápeža, ktoré ti vyhovujú evidentne, a teda vyberáš si len čerešničky na tej torte, nevyberáš si všetko, čo hovorí, takže ja iba toľko. Ďakujem.
Bugár, Béla, podpredseda NR SR (2019-06-18):
Pani poslankyňa, si myslím, že mali by ste prerušiť vaše vystúpenie, lebo predpokladám, budete ešte pokračovať. Takže za chvíľočku pristúpime k hlasovaniam. Potom budete pokračovať vy v rozprave a potom je ešte písomne prihlásený pán poslanec Fecko. Takže prerušujem teraz rokovanie na povedzme tri minúty a máme asi osem alebo koľko bodov prerokovaných, o ktorých budeme potom hlasovať. (Krátka prestávka.) (Po prestávke.)
B. Bugár, podpredseda NR SR: (2002-06-18):
V. Maňka, poslanec: Ďakujem. Pán poslanec, tieto veci sme prebrali na výbore a do spoločnej správy sa dostala chyba, kde bola dohoda o praxi, a ja som to vysvetlil. Je to jednoznačné z toho článku, koho sa to týka. Týka sa to navrhnutých fyzických osôb za členov štatutárneho orgánu banky, za vedúceho pobočky zahraničnej banky alebo za jeho zástupcu, za vedúcich zamestnancov priamo podriadených štatutárnemu orgánu banky, alebo vedúcemu pobočky, alebo zástupcovi vedúceho zahraničnej banky. A za vedúceho útvaru vnútornej kontroly a vnútorného auditu. Bola dohoda vo výbore a bola jednoznačná, len v spoločnej správe sa stala chyba. Ja tú chybu naprávam tým, že v časti banky upravujem jednu vetu, aby bola rovnaká ako v časti poisťovne. Ďakujem.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 131 poslancov, za 87, proti 5, zdržalo sa 38, nehlasoval 1. Uvedený návrh sme schválili.
Glváč, Martin, podpredseda NR SR (2017-09-11):
Prezentujme sa a hlasujme. (Hlasovanie.) Prítomných 142 poslancov, za 58, proti 34, zdržalo sa 50. Konštatujem, že Národná rada sa uzniesla, že tento návrh zákona, že nebude pokračovať v rokovaní o tomto návrhu zákona. Nasleduje hlasovanie v prvom čítaní o návrhu skupiny poslancov na vydanie ústavného zákona, ktorým sa dopĺňa ústava, tlač 615, bod 53 schváleného programu. Opäť dávam slovo poslancovi Dostálovi, aby hlasovanie uviedol, nech sa páči. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 615.)
Pellegrini, Peter, predseda NR SR (2015-05-14):
Ďakujem pekne, pán podpredseda. Vyčerpali sme čas určený na odpovede na otázky položené predsedovi vlády. Budeme pokračovať odpoveďami členov vlády na otázky poslancov podľa vyžrebovaného poradia. Prvá otázka je od pána poslanca Viliama Novotného a je smerovaná na vás, pán podpredseda vlády, a znie: „Pán minister, policajti v súčasnosti pokutujú občanov, ak pri sebe nemajú doklad totožnosti. Zákon, ktorý by ale prikazoval nosiť občiansky preukaz stále so sebou, neexistuje. Ako sa dá zamedziť tomu, aby príslušníci Policajného zboru takéto absurdné pokuty, ktoré nie sú podložené zákonom, nevyberali?“ Nech sa páči, oznámte mi potom ukončenie vašej odpovede. Ďakujem.
Blanár, Juraj, podpredseda NR SR (2023-03-21):
Chvíľočku počkajte. Niečo sa stalo s technikou. Tak ešte raz sa prihláste s faktickou poznámkou. Poprosím kolegu technika... už ste tam. Nech sa páči.
Jurinová, Erika, podpredsedníčka NR SR (2015-10-02):
Pán poslanec Kaník.
Šimkovičová, Martina, ministerka kultúry SR (2024-01-18):
Áno, samozrejme, že vám tieto dokumenty dám. Je tam ešte nejaký odstavec, takže dám vám to do ruky. Ďakujem.
Kollár, Boris, predseda NR SR (2020-05-19):
Ďakujem. Ďalej v rozprave vystúpi pán poslanec Čepček. Neprítomný? Prepadá poradie. Ďalší písomne prihlásený alebo písomne prihlásená je pani poslankyňa Anna Zemanová. Nech sa páči, pani poslankyňa.
B. Bugár, podpredseda NR SR: (2004-05-27):
Páni poslanci, vážené pani poslankyne, skončili sme za tridsať minút hodinu otázok. Takže budeme pokračovať rozpravou o správe o bezpečnostnej situácii v Slovenskej republike za rok 2003 , tlač 632. Prosím teraz ministra vnútra pána Palka, aby zaujal miesto určené pre navrhovateľov, pána Jozefa Šimka ako spravodajcu a dávam slovo poslancovi Polkovi, ktorý sa prihlásil do rozpravy ústne. Pán poslanec, nech sa páči.
Petrák, Ľubomír, poslanec NR SR (2015-05-05):
Ďakujem pekne za slovo, pán predseda. Myslím aj tým, že sme si minútou ticha uctili obete druhej svetovej vojny, by som chcel dať návrh na zmenu programu, a to v tom zmysle, aby Národná rada 7. mája o 11.00 hod. hlasovaním prijala vyhlásenie Národnej rady k 70. výročiu ukončenia druhej svetovej vojny a víťazstva nad fašizmom. Text návrhu vyhlásenia máme pripravený v písomnej podobe a som pripravený, aby bol odkonzultovaný s predsedami všetkých klubov v Národnej rade tak, aby došlo k zhode na texte vyhlásenia.
Hlina, Alojz, poslanec NR SR (2014-06-03):
Ďakujem veľmi pekne. Ja budem reagovať iba k tej prvej časti, kde sa pán kolega rozbehol a naozaj bolo treba poriadne hrýzť do jazyka v niektorých vyjadreniach. Ja, ja... takto to nazvem, že my sa pokúšame nazývať veci pravým menom. Čo je na tom zlé, hej? Dokonca však sa spravil ústupok v tom, že tá prvá formulácia bola, že jedinečný zväzok jedného muža a jednej ženy, čo niektorí pochopili tak, že keby sa druhýkrát oženil, že to už sa nemôže ho týkať, čiže... (Povedané so smiechom.) Dokonca aj tam mám pocit, že sa vyšlo v ústrety, že sa to definuje ešte jednoduchšie, čiže muža aj ženy. Viete, čiže ja by som naozaj pochopil, poprosil o pochopenie v tom, že nazývame veci pravým menom. No manželstvo, verím, že sa na tom, na tomto aspoň že sa zhodneme, že dobre, keď už nie jednej, toho sa niekto zľakol, ale muža a ženy, že. Podľa mňa zbytočne aj možno niekedy tratíme čas. Mne tento týždeň idú, viete, sa niekedy, sa hovorilo, že sa pripúšťala krava, hej, alebo sa inseminuje krava, hej, tak mne idú inseminovať kravu. Hej, že to sú proste tiež, že... Ja, prečo máme tendenciu niekedy ani kameň na kameni nenechať a dobúrať sa do veľkých vecí. Keď semiačko pristane v hline, zaprší, tak vyklíči rastlina. Keď semiačko pristane na asfalte môže pršať koľko chce, rastlina nevzíde. Môžete si kúpiť črepník a ten črepník postaviť na asfalt a to zalievať, ale stále tam musí byť tá hlina alebo tá zemina. Viete, to sú veci, ktoré nepustia. A to je filozoficky celé o tom, že naozaj sme tak v niektorých pomýlenostiach došli ďaleko, že potrebujeme veci nazývať pravým menom a dokonca niektoré z nich vložiť do ústavy, aby bolo nadlho jasné, že manželstvo je zväzok. Už ani nie jedného muža a jednej ženy pre obavu tú niekoho, že by sa to druhýkrát nemohol... (Prerušenie vystúpenia časomerom.)
Laurenčík, Milan, podpredseda NR SR (2020-05-14):
Ďakujem. Pán poslanec Kuffa, reklamoval, že mu nešlo zariadenie. Je všeobecný súhlas, aby mohol vystúpiť s faktickou poznámkou? (Nesúhlasná reakcia pléna.) Nebol. S reakciou, pani poslankyňa Marcinková, nech sa páči. (Krátka pauza.) Mám správu, že pán Kuffa sa najskôr prihlásil, odhlásil, lebo mu nešlo zariadenie, a znova sa prihlásil a potom som ho vyhodnotil akože je neskoro, takže dávam mu slovo s faktickou poznámkou. Nech sa páči. (Potlesk.)
Ďurica, Ondrej, poslanec NR SR (2020-07-15):
Ďakujem za slovo, pán predsedajúci. Pán kolega Gyimesi, ja vám musím skutočne poďakovať za, dovolím si povedať, v dnešnej dobe za odvahu vystúpiť a takýmto spôsobom sa prihlásiť k tomuto zneniu zákona alebo návrhu. Chcem povedať, že skutočne pokiaľ by sme sa nepozerali nejak vypočítavo alebo opatrne, alebo možno až ustráchane na to, kto návrh zákona predkladá, ale čo je jeho obsahom, pokiaľ by sme boli všetci takí statoční, pragmatickí a takí realisti, ako ste to predviedli vy dnes v tejto, v tejto svojej reči, tak by sme sa v mnohých prípadoch posunuli ďalej, pretože my sme nemali naozaj najmenší problém zahlasovať za všetky dobré veci, ktoré tu v Národnej rade boli schvaľované, a hrdo sa k tomu hlásime, pretože nepozeráme sa na to, kto to predkladá, ale na ten obsah, ktorý to v sebe skrýva. Ja vám veľmi pekne ďakujem za túto odvahu. Videl som niektorých poslancov, ktorí krútili hlavou nad tým, čo hovoríte, ale pravda je taká, že toto je zákon a toto je téma, ku ktorej keď sa človek prihlási, tak sa nemá za čo hanbiť, práve naopak, je to, je to obrovská, obrovská, obrovský prínos urobiť v tejto problematike aspoň naozaj malý krok, ktorý pomôže. Ďakujem pekne.
R. Madej, poslanec: (2005-03-18):
V stredu štrajkovali študenti pred Národnou radou. A je mi ľúto, že nikto z koaličných poslancov pred nich neprišiel. Ale myslím si, že by bolo dobré vypočuť si argumenty z oboch strán a priznať si na základe konkrétnych čísiel, pán minister, že, tak ako aj pani poslankyňa hovorila, sociálne štipendiá nezmiernia dopady. Sú tak nastavené, že nezmiernia dopady negatívne, ktoré vyvolá spoplatnenie školstva. Zase to zaplatia len ľudia a mnohým to zabráni prístupu ku vzdelaniu. Ďakujem pekne.
Kolíková, Mária, ministerka spravodlivosti SR (2021-06-24):
Môžeme, môžeme ich rovno... (Povedané súbežne s predsedajúcim.) Jasné, nech sa páči. Máte dobrú informáciu, ale trošku už je skreslená. Keby si, keď si pozriete tie jednotlivé roky od roku 2016 do teda tohto momentu, tak naozaj za ten Nitriansky kraj sa javí v niektorých rokoch, že je to najnižšie číslo, ale zase keď si pozriete práve ten posledný rok 2020, tak už to nie je pravdou. Už vtedy tam bolo, keď sa bavíme o počte týchto zariadení, tak o rozhodnutí, pardon, tak sa jednalo o počet 8. Nižší počet bol napríklad za Žilinský kraj. V tomto roku, k tomuto momentu sú to 3 zariadenia, ale takisto sú tam napríklad Trnavský kraj, kde ich je menej. Nedá sa to takto povedať. Ako takto zjednodušiť, by som povedala, že to znamená, že v Nitrianskom kraji je nejaký problém pri rozhodovaní o využití takýchto zariadení, pretože ide o to, že či sú skutočne splnené podmienky na použitie takýchto zariadení, takže nemalo by to byť súťaž, že ktorý kraj dá viac. Malo by to byť naozaj o tom, že keď sú splnené podmienky, a naozaj uvážene s ohľadom na všetky podmienky, ktoré vyplývajú zo zákona s ohľadom na konkrétne okolnosti prípadu, je to namieste, tak sa jednoducho takéto zariadenie použije.
Grausová, Natália, poslankyňa NR SR (2018-11-29):
Ďakujem. Pani poslankyňa Kiššová spomínala, že už v roku 2015 ste vedeli, a ja nechápem, čo ste robili za tie roky. A za tie roky naozaj bolo dosť času vyškoliť našich ľudí, ak bolo treba nejakú kvalifikáciu. To je, to je jedna absurdita. A chcem povedať, že toto, tento návrh zákona, pán minister a všetci, ktorí ste sa toho zúčastnili, je zločin na Slovenskej republike. Je to zločin na Slovákoch, je to zločin na občanoch Slovenskej republiky.
Ďuriš Nicholsonová, Lucia, podpredsedníčka NR SR (2019-03-27):
Ďakujem pekne, pán spravodajca. Otváram všeobecnú rozpravu k tomuto bodu. Opäť žiadna písomná prihláška. Otváram možnosť prihlásiť sa k tomuto bodu ústne. Končím možnosť prihlásiť sa do rozpravy. Prihlásil sa pán poslanec Miroslav Ivan. Nech sa páči.
P. Paška, predseda NR SR: (2009-10-22):
(Hlasovanie.) 128 prítomných, 50 za, 51 proti, 25 sa zdržalo, 2 nehlasovali. Nebudeme pokračovať v rokovaní o tomto návrhu. Pán poslanec Martinák uvedie v prvom čítaní hlasovanie o návrhu poslankýň Rosovej a Tkáčovej na vydanie zákona, ktorým sa mení a dopĺňa zákon č. 139/2002 Z. z. o rybárstve v znení neskorších predpisov, je to tlač 1238. (Hlasovanie o n ávrhu poslankýň Národnej rady Slovenskej republiky Tatiany Rosovej a Jarmily Tkáčovej na vydanie zákona, ktorým sa mení a dopĺňa zákon č. 139/2002 Z. z. o rybárstve v znení neskorších predpisov.)
Jurinová, Erika, podpredsedníčka NR SR (2013-11-26):
Ďakujem pekne, pán spravodajca. Otváram všeobecnú rozpravu. Do rozpravy som dostala písomné prihlášky: za klub KDH pán poslanec Pavol Zajac, za klub MOST – HÍD Árpád Érsek. Dávam slovo pánovi poslancovi Pavlovi Zajacovi.
Hrnčiar, Andrej, podpredseda NR SR (2016-06-21):
Ďakujem, dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ondrejovi Dostálovi.
Laššáková, Jana, podpredsedníčka NR SR (2014-09-25):
Nominovali ste ho. Takže poprosím vás, aby sme prerokúvali...
Kollár, Boris, predseda NR SR (2023-06-22):
Prosím, prezentujme sa a hlasujeme. (Hlasovanie.) Prítomných 136, za 101, proti 17, zdržalo sa 18 poslancov. Konštatujem, že sme schválili návrh novely zákona č. 461/2003 Z. z. o sociálnom poistení . Teraz budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 60/2018 Z. z. o technickej normalizácii. Je to tlač 1551, bod 99 schváleného programu. Prosím spoločne, spoločného spravodajcu, ktorým je člen výboru pre hospodárske záležitosti, pána poslanca Petra Libu, aby uvádzal hlasovanie. Nech sa páči, máte slovo, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 60/2018 Z. z. o technickej normalizácii v znení neskorších predpisov , tlač 1551.)
Ďuriš Nicholsonová, Lucia, podpredsedníčka NR SR (2016-11-25):
Ďakujeme pekne, pán poslanec Dostál, za vaše vystúpenie. Registrujem osem faktických poznámok. Končím možnosť prihlásiť sa s faktickou poznámkou. Pán poslanec Uhrík.
Hrnčiar, Andrej, podpredseda NR SR (2016-09-07):
Pani poslankyňa Gaborčáková.
I. Štefanec, poslanec: (2009-10-27):
Nedá mi nepovedať opätovne to, čo v tejto snemovni sme viackrát hovorili, a to, že 2. pilier sa stal stále len terčom útokov zo strany vládnej koalície. Ale doteraz vládna väčšina neprišla so žiadnym riešením ani 2., ani 1. piliera. Práve naopak, dôchodková reforma založením 2. piliera postavila základ riešenia demografického problému pre budúcnosť Slovenska. A to, čo treba riešiť, je ozaj 1. pilier. Aj keď si to všetci uvedomujeme, vláda neustále útočila na ten 2. pilier a nerieši prvý. Pamätáme si, že už bol opätovne dvakrát otvorený. Prvýkrát dokonca sa snažila vláda vyhnať ľudí tým, že zmenila podmienky, povinnú dobu sporenia z 10 na 15 rokov, vyhnala odtiaľ invalidov, ženy na materskej. Druhýkrát potom keď podmienky nezmenila, ale otvorila tento pilier, tak ľudia sa správali úplne logicky tým, že neodchádzali odtiaľ. A napriek tomu, ako pani poslankyňa spomenula, že vláda si v tohtoročnom štátnom rozpočte už rozdelila ich peniaze, sa očakávanie našťastie nesplnilo a ten prínos nebol ani z jednej tretiny do štátneho rozpočtu z peňazí ľudí takých, ako vláda očakávala. To považujem za veľmi jasný signál zo strany ľudí a jasné stanovisko, že chápu, o čom je dôchodková reforma, že chápu, že treba skôr súčasnú situáciu podporiť, a nie naopak. Tak chápem aj ja tento predložený návrh zákona. Je o podpore a o stabilizácii 2. piliera, o tom, aby mladí povinne doň vstupovali, pretože  toto je budúcnosť, toto je  riešenie stavu, ktoré je seriózne. Podobne je to aj so situáciou žien na materskej. Oproti tomu sme stále svedkami akéhosi približovania výnosov z 2. piliera k prvému. Tu si musíme uvedomiť, že výnosy 2. piliera závisia od svetových akciových trhov, zatiaľ čo 1. pilier  je napojený na vývoj platov a inflácie na Slovensku. Čiže ten, kto chce upravovať 2. pilier podľa prvého v rámci výnosnosti, tak chce vlastne  regulovať akciové  trhy sveta podľa vývoja situácie na Slovensku. No to je úplne absurdné. Odmietame zásadne  takéto návrhy. A skôr sa prikláňame k návrhom serióznym. Za jeden z nich považujem i návrh pani poslankyne, ktorý náš klub bude podporovať. Ďakujem pekne.
Laššáková, Jana, podpredsedníčka NR SR (2015-04-17):
Na vystúpenie pána poslanca s faktickými poznámkami osem pánov poslancov, deväť pánov, desať pánov poslancov, posledný je pán poslanec Přidal. Končím možnosť prihlásiť sa s faktickými poznámkami. Nech sa páči, pán poslanec Osuský.
B. Bugár, poslanec: (2008-05-21):
Druhá vec, pán podpredseda vlády, ak budeme chvíľku počúvať, tak by som bol veľmi rád, keby ste si vypočuli túto vetu. Ako sa vyučuje cudzí jazyk v školách? Všimnite si tú metódu. Čo najviac komunikácie. A keď tu nás kolegovia vždy kritizujú, že my chceme, aby štátny jazyk sa vyučoval ako cudzí jazyk, no ako metóda cudzieho jazyka, lebo tam je najviac  komunikácia a čo najmenej literatúry. My to nežiadame, ale treba používať takú metódu, aby si tí žiaci vedeli osvojiť komunikáciu. Nestačí vedieť len vybrané slová. Tu hociktorý poslanec SMK vie vybrané slová odrecitovať ešte aj dodnes, ale ja si myslím, že tá vôľa je, ale nemôžete hovoriť všeobecne, že Maďari na Slovensku neovládajú slovenský jazyk.
Bugár, Béla, podpredseda NR SR (2018-09-20):
Prezentujme sa a hlasujme o týchto bodoch zo spoločnej správy, okrem bodu 5 až 8 a 9, s odporúčaním gestorského výboru schváliť. (Reakcie z pléna.) Päť a osem a deväť. Okrem týchto bodov. (Hlasovanie.) Prítomných 132, za 108, proti 1, zdržalo sa 22 poslancov, 1 nehlasoval. Tieto body zo spoločnej správy sme schválili. Nech sa páči.
Laššáková, Jana, podpredsedníčka NR SR (2012-06-20):
Pán poslanec Podmanický.
P. Paška, predseda NR SR: (2009-03-10):
Pani poslankyňa Vaľová, poprosím vás, budeme rokovať, pán minister zdravotníctva, pán Richard Raši, uvedie vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 2/2005 Z. z. o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov v znení zákona č. 461/2008 Z. z. a o zmene zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 927.)
Blanár, Juraj, podpredseda NR SR (2022-02-15):
Chce sa vyjadriť pán spravodajca v záverečnom slove? Nech sa páči, máte slovo.
Blanár, Juraj, podpredseda NR SR (2022-09-30):
Pán poslanec Goga s faktickou poznámkou.
Antal, Peter, poslanec NR SR (2019-09-11):
Teraz dajte hlasovať o návrhu poslanca Fecka odložiť rokovanie o návrhu zákona s neurčenou lehotou.
P. Hrušovský, predseda NR SR: (2004-12-10):
(Hlasovanie.) 141 prítomných, 111 za návrh, 1 proti, 29 sa zdržalo. Návrh sme schválili. Pristúpime k tretiemu čítaniu o vládnom návrhu zákona o rodine a o zmene a doplnení niektorých zákonov. Otváram rozpravu. Pýtam sa, či sa chce niekto prihlásiť do rozpravy k prerokúvanému návrhu zákona. Pán poslanec Maxon. Uzatváram možnosť prihlásiť sa do rozpravy. Vyhlasujem rozpravu za skončenú. (Hlasy z pléna.) Nech sa páči, pán poslanec Maxon, tu od rečníckeho pultu. (Reakcia z pléna.) Procedurálny návrh, nech sa páči, predneste, ale nie v rozprave, pán poslanec. My teraz hlasujeme. Už sa to nemôže týkať hlasovania o návrhu zákona. M. Maxon, poslanec: To sa týka hlasovania, týka sa hlasovania môj procedurálny návrh.
Hrušovský, Pavol, podpredseda NR SR (2010-12-07):
Panie poslankyne, páni poslanci, cítim, že pán poslanec Richter bol posledný rečník, ktorý vystúpil v rozprave k návrhu zákona o štátnom rozpočte na rok 2011 aj preto, lebo nevidím v sále prítomných poslancov, ktorí boli prihlásení. Stratili poradie. A opätovne nie sú pri možnosti, kedy by mohli vystúpiť prítomní, preto vyhlasujem rozpravu o tomto bode programu za skončenú. A chcem sa poďakovať všetkým poslancom, ktorí vystúpili, zvlášť tým, ktorí naozaj s vecnými, konštruktívnymi, aj keď niekedy opozičnými návrhmi vyjadrili svoj postoj k návrhu zákona o štátnom rozpočte na rok 2011. Predtým ako udelím slovo pánovi podpredsedovi vlády, chcem privítať pani premiérku vlády Slovenskej republiky, ktorej chcem aj poblahoželať. Pani premiérka, dožívate sa dnes krásnych narodenín, preto želám zdravie, šťastie a splnenie všetkých želaní (Potlesk.) a naozaj úspešné vládnutie a dobré vládnutie tak, aby občania Slovenskej republiky z nás a z vás, zo všetkých poslancov mali radosť, takže veľa zdravia ešte raz a Božieho požehnania. (Reakcia premiérky z pléna: „Ďakujem.“) Teraz poprosím pána podpredsedu vlády a ministra financií Ivana Mikloša, aby zaujal stanovisko k vystúpeniam poslancov v rozprave o návrhu zákona o štátnom rozpočte.
A. Belousovová, podpredsedníčka NR SR: (2008-09-18):
Pani poslankyňa, chcete položiť doplňujúcu otázku? Nech sa páči.
Klus, Martin, poslanec NR SR (2017-03-21):
Ďakujem pekne za slovo. Pán poslanec, som veľmi rád, že ste trošku dôslednejšie pomenovali ten problém, o ktorom sme hovorili aj s predrečníkmi pred vami, a teda že keď už máme meniť voľby v rámci samosprávy, tak potom poďme do dvojkolovej voľby aj v miestnej samospráve, samozrejme, hneď niektorým sa postavili vlasy dupkom, že o ďalšie voľby navyše, ale áno, veď ideme predsa zlučovať voľby v roku 2022, čiže ak by sme tu nezmyselne nerušili druhé kolo volieb do VÚC, tak by sme mali pekne dvojkolovú voľbu aj v rámci vyšších územných celkov, a teda predsedov, aj v rámci primátorov a starostov, to dáva omnoho väčšiu logiku a zároveň legitimitu a slobodnejšiu súťaž politických strán ako to, čo sa tu dnes a vo februári, resp. v decembri dialo a deje. A zároveň treba ale zdôrazniť, že toto by sa, samozrejme, týkalo len tých starostov a primátorov, ktorí by nedosiahli už v prvom kole viac ako 50 % hlasov zúčastnených voličov, tak ako je dnes napísaný zákon vo voľbách predsedov samosprávnych krajov. Čiže strašiť tu teraz tým, že v každej obci by sa diali druhé kolá volieb, je absolútny nezmysel a bol by som veľmi rád, keby sme proti takejto demagógii bojovali od samého začiatku, pretože som si istý, že ak sa raz demokratická opozícia v tomto parlamente stane exekutívou, alebo teda exekutívnymi politickými stranami, tak do tohto návrhu pôjdeme, pretože je to tak, ako ste povedali, pán poslanec Budaj, omnoho správnejšie, legitímnejšie aj dôstojnejšie. Ďakujem pekne.
Hrnčiar, Andrej, podpredseda NR SR (2016-10-25):
Pán poslanec Heger.
Glváč, Martin, podpredseda NR SR (2018-05-23):
Ďakujem. Dávam slovo spoločnému spravodajcovi z výboru pre pôdohospodárstvo a životné prostredie poslancovi Kvorkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru, nech sa páči.
Laššáková, Jana, podpredsedníčka NR SR (2014-07-10):
Pán poslanec Přidal.
A. Slafkovský, poslanec: (2002-02-13):
Druhá vec je odvolávanie podpredsedu vlády a spojenie ho s dôverou vláde. Pani ministerka Schmögnerová bola pánom premiérom podržaná. A v ekonomickom rade je pán podpredseda Mikloš. Takže si myslím, že je naozaj objektívnou skutočnosťou a potrebou vsadiť v stávku celú vládu, ak by mala padnúť kvôli argumentom, ktoré tu boli uvádzané. Ďakujem. I. Presperín, podpredseda NR SR: Pán poslanec Gajdoš. Prosím čas pre pána poslanca, aj mikrofón. J. Gajdoš, poslanec: Ďakujem pekne. Vážený pán podpredseda vlády, celá tá kauza okolo predaja akcií Transpetrolu svedčí o tom, že je čas ísť. A ja som si dovolil pri príležitosti dôstojnej rozlúčky s vami napísať narýchlo básničku pre vás. Venujem vám ju: „Drahý náš podpredseda vlády, tak strašne si ceníme vaše klady, že aj napriek tomu, že ste členom Dzurindovej vlády, hoc´ aj za to, že mnohí ľudia trpia hlady, že ekonomika zaznamenala mnohé pády, že reforma verejnej správy nemá páry, že oddlžené a predané banky nepožičiavajú „many“, že korupcii sa pod vaším vedením darí, že na predaj strategických podnikov pod cenou sa máli, že deficit obchodnej bilancie nás gniavi, že nezamestnaným na Slovensku sa „darí“, že špekulatívny rating zahraničných investorov hatí, za to všetko, aj keby sme mali umrieť aj my hlady, drahý náš podpredseda vlády, vám letenku navždy do Granady za úložky v Horizonte a BMG Invest kúpime radi – a ihneď. Smútiaca opozícia.“ (Smiech v sále a potlesk.) I. Presperín, podpredseda NR SR: Pán poslanec Antecký má slovo. M. Antecký, poslanec: Ďakujem všetkým kolegom za to, že nejakým spôsobom reagovali na moje vystúpenie v rozprave, ale nedá mi, aby som aj na niektoré nezareagoval. Predovšetkým, pán poslanec Švantner, hovoril som o argumentoch, ktoré sú mne známe. Nechcem polemizovať o tých, ktoré viete vy, nie je na to priestor, ale, samozrejme, možno sú aj ďalšie. Pán Mikloško, SDĽ zachraňuje túto vládu už niekoľko rokov, alebo od jej začiatku, ale KDH hrá na svoje tričko, všetko robí pre svoje zviditeľnenie. Pán Slafkovský, no, viete, ja takisto môžem polemizovať o konaní na burzách a o činnosti maklérov, ale v tomto prípade jednoznačne ide o cenu za akcie a o finančnú stratu. A či chceme, alebo nechcem robiť výzvu na predsedu vlády, je to predovšetkým len pre to, že vo vládnej koalícii nám všetkým ide o jedno: o napredovanie, o naplnenie predstáv o vstupe do NATO a do Európskej únie. Ale ak sú nejaké takéto šumy, tak treba ísť s nimi von. Ak niekto argumentuje pani ministerkou Schmögnerovou, tak musím povedať, že aj tu SDĽ utrpela, lebo premiér porušil koaličnú dohodu. Chcel rozhodovať o tom, čo je výsostné právo v rozhodovaní Strany demokratickej ľavice. Ďakujem za pozornosť. I. Presperín, podpredseda NR SR: Do rozpravy sa prihlásil podpredseda vlády Ivan Mikloš, nech sa páči.
Svrček, Miloš, poslanec NR SR (2021-11-12):
Ďakujem za slovo, pán predsedajúci. Pán kolega, ja som vás pozorne sledoval, ako ste vystupoval. Normálne som sa začal báť o váš zdravotný stav, keď som videl tie vypúlené oči cez tie sklíčka masky. (Smiech v sále.) Ja som normálne rozmýšľal, že sa postavím a idem vás nejak podoprieť. Ako fakt, normálne, ľudsky ako začal som sa báť. A chvalabohu, som bol od začiatku v tomto pléne, lebo keby som prišiel neskôr, tak mám pocit, že ide buď o prepad, alebo o cvičenie civilnej ochrany a hodím sa tu niekde na zem, lebo normálne ako toto, čo tu bolo predvedené, tak to, to vôbec nebolo k tejto situácii, čo tu riešime, ale skôr tragikomické. A musím aj povedať, že vy by ste sa určite vedel uplatniť vo filmovom priemysle, lebo zboku vyzeráte trošku ako atrapa predátora, takže (povedané so smiechom) určite, určite by ste sa vedeli uživiť. A môžem povedať, že fakt asi niektorým jedincom ťahanie štvrtého týždňa v tomto parlamente nerobí dobre a niektorí by si mali dať nejaký povinný oddych. Ďakujem pekne. Ale sekne vám to, musím povedať.
Paška, Pavol, predseda NR SR (2014-02-05):
(Hlasovanie.) 135 prítomných, 55 za, 5 proti, 75 sa zdržalo. Návrh sme neschválili. Ešte raz, pán poslanec Švejna, vás poprosím, aby ste uviedli v prvom čítaní hlasovanie o návrhu pánov poslancov Figeľa, Hrušovského a Zajaca na vydanie zákona č. 171 o hazardných hrách, je to tlač 788. (Hlasovanie o návrhu poslancov Národnej rady Slovenskej republiky Jána Figeľa, Pavla Hrušovského a Pavla Zajaca na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 788.)
B. Hradecký, poslanec: (2009-02-11):
Prosím, dajte o mojom návrhu hlasovať.
Nash, Natália, poslankyňa NR SR (2023-12-20):
Ďakujem za slovo, pán predsedajúci. Pán Majerský, veľmi správne ste poznamenali, že z návrhu rozpočtu nemáme dosť informácií o tom, ako budú prostriedky použité. Osem miliárd eur je rozpísaných na A4-ke. Je to helikoptérový rozpočet. My nevieme ani to, koľko, akú hodnotu dostaneme za zvýšený, zvýšených 900 mil., ktoré nalejeme do tohto systému. Nevieme, aký benefit má zvyšovanie prostriedkov do zdravotníctva. Neexistuje žiadna vízia, neexistujú ciele, neexistujú merateľné ukazovatele. Svedkom sme boli iba toho, že reforma, ktorá bola navrhnutá, zjavne nenájde podporu tejto vlády a efektivita tohto systému naďalej bude pokrivkávať. Správne ste poznamenali aj, aj to, že sa nerieši obrovský investičný dlh na nemocniciach a na zdravotníckych zariadeniach. Je to, je to obrovský problém, ktorým by sa táto vláda mal naozaj seriózne začať zaoberať. Tiež podpisujem to, že musíme zdravotníctvu dať víziu, ciele a merateľné ukazovatele. Zdravotníctvo nieže stagnuje, ale zdravotníctvo degraduje a aj kvôli tomu, v akom stave máme nemocnice a v akých podmienkach musia lekári pracovať, tak aj vďaka tomuto odchádzajú do zahraničia nielen sestry, ale aj lekári, pretože naše zdravotníctvo je naozaj v dezolátnom stave. Ďakujem.
Žiga, Peter, podpredseda NR SR (2023-11-22):
Pán poslanec Pollák.
Bugár, Béla, podpredseda NR SR (2018-06-14):
Ako posledný v rozprave vystúpi pán poslanec Sopko.
Hrnčiar, Andrej, doterajší podpredseda NR SR (2020-03-20):
Pán poslanec Ján Richter.
Paška Pavol, predseda NR SR (2014-01-29):
(Hlasovanie.) 146 prítomných, 124 za, 22 sa zdržalo. Tieto body sme schválili.
Hrnčiar, Andrej, podpredseda NR SR (2018-11-28):
Jedna faktická poznámka, pani pos... (reakcia z pléna), aha, dve, dve faktické poznámky. Ale ešte predtým, než dám slovo, dovoľte, aby som pozdravil na balkóne Národnej rady žiakov zo Základnej školy Juraja Hronca z Rožňavy. (Potlesk.) Nech sa páči, pani poslankyňa Grausová.
J. Mikuš, poslanec: (2009-10-21):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady o rokovacom poriadku, t. j. doručenie návrhu najmenej 15 dní pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a ho zaradil na rokovanie dnešnej, 42. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Pán podpredseda, otvorte rozpravu.
Figeľ, Ján, podpredseda NR SR (2015-09-25):
Na vystúpenie pána poslanca Hrušovského jedna faktická. Nech sa páči, Anton Martvoň.
M. Hort, podpredseda NR SR: (2009-04-21):
Prepáčte, ale teraz musím ako predsedajúci reagovať. Pán poslanec, nemusíte mi vytknúť alebo nemôžete mi nevytknúť, že by som niekedy z tohto miesta nemal veľkorysosť voči všetkým, ktorí tu o niečo požiadajú aj iným spôsobom, ako je náležité. Ale ak chcete, aby sa nepokračovalo v rokovaní, resp. ak máte iný návrh, ako aby sa návrh zákona schválil, tak máme na to § 73, ktorý hovorí o troch možnostiach, ako sa má Národná rada vysporiadať s tým alebo oným zákonom. Doposiaľ tu bola taká prax, že každý, kto mal takýto záujem, tak nielenže povie, aby sa nepokračovalo v rokovaní, ale aj povie paragraf. Ale tu nešlo o ten paragraf. Vy ste, a môžeme si dať spraviť prepis, vyzvali poslancov, aby nepokračovali v rokovaní. Ja som to vnímal ako rečnícku výzvu. Ale ak chceme, aby naozaj sa zabezpečilo hlasovanie o tom, či sa pokračuje alebo nepokračuje v rokovaní, predtým, ako sa zákon bude prijímať alebo neprijímať, tak na to máme naozaj v súlade s rokovacím poriadkom paragraf. Je to § 73 pri prvom čítaní, čo treba povedať. Ak by ste boli toto naznačili, tak by som bol ten, ktorý prvý by vás bol podporil. Verte mi. A musíme určité veci tuná zachovávať, lebo, hovorím, sú tam ešte ďalšie dve možnosti okrem toho, že sa nebude pokračovať v rokovaní. Ja myslím, že v tomto sa nemusíme upodozrievať, že by tu bol nejaký zlý úmysel zo strany predsedajúceho. Ďakujem za porozumenie. A teraz dávam slovo ďalšej prihlásenej s faktickou poznámkou. A to je pani poslankyňa Nachtmannová.
Chren, Martin, poslanec NR SR (2014-05-28):
Ďakujem veľmi pekne. Ďakujem, Lojzo, za otvorenie tejto témy. Nejde len o poštárov, pozri sa aj na železnicu a komu patrí Železničná nemocnica a koľko miliónov eur tam pretieklo za pracovnú zdravotnú službu. Ale o inom by som chcel. To, čo mne najviac vadí na tejto celej situácii, je, že vôbec vzniknúť nemusela. Ja mám záznamy písomnej komunikácie medzi ministerstvom a Európskou komisiou, kde sa Európska komisia spýtala, či máme správne implementovanú smernicu o ochrane zamestnancov a či sú tí zamestnanci v prvej a druhej skupine na Slovensku nejako chránení. A ministerstvo oklamalo Európsku komisiu, pretože napísalo: nie, nijako. Oni zamlčali, že existuje BOZP, oni zamlčali, že existujú nejaké vyhlášky úradu verejného zdravotníctva, aj tá slávna úradnícka kamasutra, že ako má človek sedieť na stoličke, aby nedostal pokutu so všetkými tými nákresmi. Oni toto všetko zamlčali a na základe toho Európska komisia povedala: tak začneme voči vám konanie, aby ste implementovali. Potom už išla pani ministerka aj na radu tej solidarity, či ako sa to volá, tam už zamestnávatelia začali vyskakovať, tak napísali na Európsku komisiu druhý list, kde povedali: ježíš, ale v skutočnosti nejaké tie veci sú. A komisia sa na to spýtala: „Tak čo, akože klamali ste nám? Alebo ako nehovorili ste pravdu?“ A ja si myslím, že takéto klamstvo a zavádzanie Európskej komisie je obrovský, vážny prešľap. Pred mesiacom, pred vyše mesiacom som si vyžiadal od ministerstva zdravotníctva záznamy tejto písomnej komunikácie, ja ich mám, ale chcel som ich mať aj oficiálne a ministerstvo ignorujúc infozákon mi ich odmietlo poskytnúť. Teraz sme vyhrali rozhodnutie rozkladovej komisie, čiže sa to na ministerstvo vráti naspäť, ale klamať Európskej komisii, zamlčať informácie o slovenskej legislatíve a potom tým zdôvodňovať túto novelu zákona, to si myslím, že je zrelé aj na odvolanie ministra.
Matovič, Igor, poslanec NR SR (2013-03-26):
Ďakujem, pán predseda. Ďakujem zároveň, že ste počkali, musel som si na chvíľku odskočiť. Tento návrh zákona, milé kolegyne, milí kolegovia, rieši takú podľa môjho názoru spravodlivú zásadu, aby sme zaviedli systém, že,... prepáčte, som zadýchaný, ... politická strana si kandidátov na poslancov vlastne môže jedenkrát určiť, kde bude umiestnený na kandidátke, a v ďalšom volebnom období automaticky všetci kandidáti aby boli umiestnení na konci kandidátky a takýmto spôsobom skladali vlastne účty svojim voličom. Viacej o tom poviem v rozprave. Ďakujem.
A. Belousovová, podpredsedníčka NR SR: (2007-11-28):
S faktickými poznámkami na vystúpenie pani poslankyne Biró sa neprihlásil nikto. Končím preto možnosť prihlásiť sa s faktickými poznámkami. A keďže sa blíži 19.00 hodina, zároveň prerušujem rokovanie 16. schôdze Národnej rady Slovenskej republiky do zajtra do 9.00 hodiny doobeda, keď budeme pokračovať v rozprave vystúpením pána poslanca Juraja Lišku. Ďakujem pekne, prajem všetkým ešte pekný večer. (Prerušenie rokovania o 19.00 hodine.)
Kočiš, Eduard, poslanec NR SR (2021-11-02):
Vďaka pekne za slovo, pán predsedajúci. Pani kolegyňa Laššáková, veľmi pekne ďakujem za príspevok, v ktorom ste naozaj najmä odborne a fundovane ako bývalá ministerka kultúry sa snažili najmä apelovať na to, akým spôsobom by sa mal pretransformovať alebo nejakým spôsobom lepšie sfunkčniť fond pre podporu národnostných menšín a najmä z tohto fondu by mali všetky národnostné menšiny dostávať určitý balík peňazí, aj keď sa stále bavíme o tom, že to bude nejakou projektovou, nie dotačnou formou. Ale myslím si, že 8 mil. eur, ktoré budú v tomto balíku obsiahnuté, je dostatočné množstvo peňazí, aby sa všetky národnostné menšiny, ktorých na Slovensku máme 13, bez ohľadu na to, či sa bude jednať o maďarskú národnostnú menšinu, ktorej je viac ako 450-tisíc podľa posledného sčítania ľudu, či to bude teraz viacej alebo menej, to je absolútne jedno. Ale aj napríklad srbská národnostná menšina, ktorá je tou najmenšou zaregistrovanou národnostnou menšinou na Slovensku, hoci ich bolo len 700 v roku 2011, aby aj títo občania Slovenskej republiky inej národnosti ako slovenskej mali možnosť čerpať prostriedky z tohto fondu na podporu národnostných menšín. Čiže fond na podporu národnostných menšín – dobrá myšlienka, podporujem, ale zároveň nemôžem podporovať to, aby jeden zväz, kultúrny zväz, v tomto prípade Csemadok, bol priamo naviazaný a striktne orientovaný na štátny rozpočet sumou 300-tisíc eur, pretože ako bolo povedané v rozprave, ale aj vo faktických poznámkach, gro fungovania slovenského národa, ako aj podporu národnostných menšín vždy zastrešovala Matica slovenská a touto problematikou sa musíme najmä zaoberať.
Hrnčiar, Andrej, podpredseda NR SR (2017-12-13):
Pán poslanec Klus.
Glváč, Martin, podpredseda NR SR (2018-09-13):
Pán poslanec Tomáš, pani poslankyňa Cigániková, poprosím vás, aby ste... Pán poslanec Hrnko!
Pellegrini, Peter, predseda NR SR (2024-01-16):
Ďakujem pekne. Na vaše vystúpenie 13 faktických poznámok. Ako prvý pán poslanec Pročko. Faktickú poznámku má pán poslanec Pročko.
Grendel, Gábor, podpredseda NR SR (2022-06-16):
S faktickou poznámkou pán poslanec Ľuboš Blaha.
Remišová, Veronika, poslankyňa NR SR (2019-11-26):
(Povedané súčasne s predsedajúcim.) ... v roku 2019 uplynulo 30 rokov od Nežnej revolúcie, ktorá priniesla veľké zmeny v životoch ľudí a celej spoločnosti. Napriek tomu spoločnosť nedostatočne odsúdila predchádzajúci komunistický režim, nepostihla aj trestnoprávne aktérov jeho zločinov a nedostatočne sa s ním vyrovnala. Aj 30 rokov po Nežnej revolúcii chýba verejné a jednoznačné odsúdenie komunistického režimu, jeho zodpovednosti za nespravodlivosť a spôsobené krivdy, ako aj deklarácia spravodlivého zmiernenia krívd, ktoré režim spôsobil. Uznesenie je priložené k procedurálnemu návrhu. Ďakujem veľmi pekne.
Martinák, Ľuboš, poslanec NR SR (2011-07-07):
Ďakujem za slovo. Pán poslanec Paška, predseda nášho klubu, jasne definoval, že dochádza k porušovaniu zákona o rokovacom poriadku. Bohužiaľ, musím konštatovať, že porušovanie rokovacieho poriadku sa stalo na dennom poriadku vás koaličných poslancov. Vážená koalícia, dnes ste jednoznačne dokázali, že vaše politbyro alias Koaličná rada má nad všetkými zákonmi aj u nás v parlamente právo rozhodovať. Ďakujem.
Hlina, Alojz, poslanec NR SR (2013-12-18):
Vážená pani predsedajúca, vážené kolegyne, kolegovia, dovoľte, aby som uviedol dva návrhy zákonov. Skôr ako začnem, dovoľte mi privítať kolegov, ktorí sa vrátili zo straníckeho mítingu SMER-u. (Reakcie z pléna.) Nech sa páči.
Košútová, Magda, poslankyňa NR SR (2015-11-12):
Ďakujem, pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru schváliť.
Pellegrini, Peter, podpredseda NR SR (2020-03-25):
Pán poslanec Drdul.
Grendel, Gábor, podpredseda NR SR (2022-10-04):
S faktickou poznámkou pán poslanec Jozef Lukáč.